Esbjerg Karate Klub | Træn Aikido i Esbjerg Karate Klub\nAikido er en dynamisk kampkunst der betyder “vejen til harmoni” og er et selvforsvarssystem med udgangspunkt i traditionel japansk budo (kampkunst). Vi træner den stilart der hedder Shin Shin Toitsu Aikido: Aikido med sind og krop forenet. Formålet med Aikido er at skabe en balanceret person, som er i stand til at håndtere konflikter uden at gribe til vold, og som kan bruge redskaberne fra Aikido-træningen i sin dagligdag. Vi forsøger at kultivere indre ro bl.a. via meditation og åndedrætsøvelser. I selve kampsystemet indgår der øvelser i at neutralisere angreb, låseteknikker, greb, samt faldøvelser. Hovedformålet med Aikido-træningen er at lære at bevare overblikket i en presset konfliktsituation og lære at løse konflikten uden anvendelse af vold og uden at skade angriberen. I træningen indgår også forsvar mod og med (træ-)våben, som Jo (træstav), Bokken (træsværd) og Tanto (trækniv). Yderligere anvender Aikido-udøveren også trævåben til at teste hvordan sindet udvikler sig da bevægelserne i disse øvelser afslører hvor rolig og fokuseret man er. Der indgår også en del træning i at forstå, hvordan sind og krop påvirker hinanden. Vi laver specifikke øvelser for at få krop og sind til arbejde mere koordineret.\nDu skal være fyldt 15 år for at deltage i træningen.


Med bjørnevagt på isen - DTU\nDTU Nyheder Bear watch on the ice\nSe en film om kandidatuddannelsen Aquatic Science and Technology.\nHvad sker der med livet i havet ved Arktis, hvis der kommer et olieudslip? Og vil selve oprydningen have negative effekter på havmiljøet. Det er et internationalt hold af havforskere ved at undersøge.\n”Jeg er ked af det, men vi er simpelthen nødt til at afbryde. Jeg kan ikke se, hvis der kommer en isbjørn,” siger Rune Svendsen, som er sikkerhedsansvarlig fra det norske firma Akvaplan-niva. Rundt om ham står et internationalt hold af utålmodige havforskere, som kun har to korte dage til at indsamle prøver i en fjord øverst på jordkloden, inden det lille fly går ud igen.\nVi er ved minebyen Svea i Van Mijn-fjorden, Svalbard, i marts. I går var her minus 25 grader, men i dag er temperaturen steget til lige under frysepunktet. Luften er fuld af store snefnug, som har udvisket alle konturer af de stejle fjeldsider rundt om barakken. På grund af fnuggene kan man ikke se, om en isbjørn skulle nærme sig.\nKun to kilometer herfra, ude på fjordisen, ligger den forsøgsopstilling, som forskerne tripper for at komme ud til. Otte specialbyggede gummiposer på store ringe, som er frosset ind i fjordisen, for at man kan studere, hvordan råolie og brug af forskellige teknikker til at fjerne det påvirker livet i isen og i grænsefladen mellem is og vand. De tre metoder til at fjerne spildt olie, som holdet undersøger effekten af, er naturlig nedbrydning, afbrænding og kemisk findeling, såkaldt dispergering.\nSnefald forsinker havforskernes ekspedition ud på isen.\nSkydekursus til alle\nAlle forskere har været på skydekursus inden afgang, og der er rifler på alle scootere, hvis en isbjørn skulle komme for tæt på. Men dette er bjørnenes hjemmebane, og det gælder først og fremmest om ikke at komme i en situation, hvor man opdager bjørnen så sent, at man bliver nødt til at skyde. Så i snevejr som dette står arbejdet stille.\nImens tilbage i Longyearbyen 80 km væk har to andre fra holdet travlt med at gøre laboratoriet klar. Erhvervs-ph.d. Kirstine Toxværd, Cowi, og hendes vejleder fra DTU Aqua, professor Torkel Gissel Nielsen, sorterer vandlopper og mærker flasker til at sætte forsøg op i, når kollegerne forhåbentlig kommer hjem med vandprøver hentet under isen under de otte gummiposer. Her skal vandlopperne gå to uger i vandet, mens forskerne løbende måler deres ægproduktion og stofskifte (fødeoptag og iltforbrug) for at se, om de bliver påvirket af oprydningsmetoderne.\n”Responsen er vigtig for at se, hvordan forskellige teknologier til at fjerne olien påvirker de dyr, vi ser på. Det kan man bruge til at sige noget om, hvordan det kan påvirke fødekæden og dermed hele det marine økosystem. Resultaterne kan bruges til at forbedre beslutningsgrundlaget for olie- og gasindustrien og er vigtig viden i forhold til at kunne rådgive om miljøpåvirkning af olieudvinding i Arktis,” forklarer Kirstine Toxværd.\nForskellige metoder, forskellige effekter\nDet er første gang, man undersøger den biologiske respons på forskellige oprydningsmetoder in situ i et isdækket arktisk miljø, hvor traditionelle mekaniske oprydningsteknologier ikke fungerer. De metoder, man tester, anvendes i dag, hvis uheldet er ude, og olie slipper ud i miljøet fra en boring eller ved et skibshavari. De enkelte forsøgsopstillinger er afgrænset af gummiposer ned gennem isen.\nDen store ubekendte er, hvordan havis påvirker nedbrydningen af olien og effekten af de forskellige oprydningsmetoder på havmiljøet. Tidligere forsøg har f.eks. vist, at dispergeringsmiddel, der virker som en slags opvaskemiddel, der sætter sig rundt om oliedråberne og findeler dem, kan forhindre, at fugle bliver smurt ind, eller at store olieplamager flyder i land på kysten. Men samtidig gør dispergering olien tilgængelig for de mindre organismer i havet, som f.eks. vandlopperne og det encellede dyreplankton, der lever i randzonen mellem havis og vandsøjle. Det, man ikke ved, er, hvordan effekten bliver af den og andre oprydningsmetoder, hvis der også er havis med i billedet.\nFor at undersøge det er eksperimentet ved kulminen i Van Mijn-fjorden sat op i den bidende kulde i polarmørket i Svalbard i januar. I seks af ringene har man hældt olie udvundet i Barentshavet, og i sæt af to bliver olien henholdsvis brændt af og behandlet med dispergeringskemikalier, som man bruger ved oprydning for at få olien til at findele sig. I de sidste to ringe bliver olien efterladt uden behandling (naturlig nedbrydning). Og så er der en kontrol helt uden olie.\nKlar til afgang. Alle snescootere skal være bevæbnet med rifler, når man er ude på isen.\nDe danske deltagere i projektet, eksperter fra DTU Aqua og Cowi, har i fællesskab ansvar for den del af projektet, som handler om responset hos vandlopper og hos det mikroskopiske, encellede dyreplankton, som lever i overgangszonen mellem isen og vandet. De små dyreplanktonorganismer kan bringe giftstoffer fra olien i isen videre ud i fødekæden, når de bliver spist af vandlopper, som igen spises af fisk. Andre forskergrupper ser på, hvordan alger i isen og polartorsk bliver påvirket, så flere niveauer i fødekæden er dækket.\n”Vi kender alle de skræmmende billeder af fugle og pattedyr smurt ind i olie efter et udslip. Den største biomasse i havet udgøres imidlertid af de nederste dele af fødekæden, som er grundlaget for alt liv i havet, fordi de fører energi i form af fedt videre i fødekæden. Men hvordan de reagerer på olie eller på de teknologier, der anvendes til at håndtere oliespild, ved man generelt meget lidt om. DTU Aqua har lavet noget pionérarbejde med pyren, som er et tjærestof, men dette er første gang, at man ser på effekten af hele cocktailen i det naturlige miljø,” siger professor Torkel Gissel Nielsen, DTU Aqua.\nDer hentes olieforurenede vandprøver op fra vandet under isen. Tilbage i laboratoriet skal vandlopper gå i vandet i to uger, mens forskerne studerer deres tilstand.\nI takt med at isen i Arktis smelter, bliver områder, der tidligere har ligget under et tykt lag is, tilgængelige. Amerikanske geologiske undersøgelser anslår, at 13 procent af verdens uopdagede reserver af olie og 30 procent af gasreserverne vil findes i Arktis. Både eventuel olieudvinding og øget skibstrafik rummer en potentiel trussel i form af utilsigtede oliespild i de sårbare arktiske marine økosystemer.\nFor at undersøge, om det arktiske økosystem er særligt sårbart om foråret, hvor vandlopper spiser sig fede i alger og reproducerer sig, og dermed skaber grundlag for de store fiskerier i blandt andet Barentshavet og langs Grønlands vestkyst, kommer forskerholdet tilbage i maj for at hente vand og gentage forsøget. De vil gerne hente vandet så sent som muligt, inden isen smelter, så vandlopperne er klar til at reproducere sig, men det er også vigtigt at gøre det, mens isen stadig er sikker nok at arbejde på.\nVandprøver, som er hentet under dagens tur på isen, hældes på flasker med vandlopper.\nIsbjørne i fjorden\nTilbage i Svea ved den frosne fjord i marts står flokken af forskere klar med flaskerne til fjordvand pakket på slæden bag på snescooteren. Da snevejret endelig stopper, og der bliver givet tilladelse, er snescooterne af sted ud på fjordisen. Med sig har de en bevæbnet vagt, som alene har til opgave at holde øje med eventuelle isbjørne, der måtte nærme sig. Med håndpumpe henter forskerne forsigtigt vand op fra underkanten af isen, som tappes på store glasflasker gennem et filter.\nTo dage og fire ture på isen senere har holdet to gange 25 liter fjordvand fra hver af de fire forskellige opstillinger i hus. Og med næste ledige fly er vandet og forskerne på vej tilbage til Longyearbyen, hvor to ugers intensivt arbejde i laboratoriet venter. Samme aften kommer der melding om, at der er set hele syv isbjørne i Van Mijn-fjorden.\nProjektet koordineres af Akvaplan-niva i Tromsø.\nDeltagere er havforskere fra DTU Aqua, Cowi, Laval Universitet i Canada, Cedre i Frankrig og IRIS i Norge.\nProjektet er finansieret af Arctic Oil Spill Response Technology Joint Industry Programme (JIP), som består af otte olieselskaber under Den Internationale Organisation af Olie- og Gasproducenter (IOGP).\nDe forskellige data skal indgå i et samlet redskab, NEBA, Net Environmental Benefit Analysis, som oliebranchen bruger til at afgøre, hvilken metode til oprydning der er den bedste i en given situation.


Ta' på Gastrotur til Sydney med Noma i pølseenden\nHåndsyet dansk rejse til gastrouge i Sydney med middag på Nomas pop up restaurant som finale\nThe Manly ferry (below-L) passes by the Sydney Opera House in this photo taken on March 31, 2010. The Sydney Opera House was designed by Danish architect Jorn Utzon and opened in 1973. AFP PHOTO / Greg WOOD Fold sammen\nSom en del af læserne muligvis har bemærket, rykker Noma midlertidigt teltpælene op fra januar til marts i det nye år for at poppe op i Sydney. Det er næppe heller forbigået hjemlige foodies, at de i alt 5.600 Noma-Sydney spisebilletter à 485 dollars eksklusive drikkevarer (svarende til 2.500 kr.) blev udsolgt på bare fire minutter.\nMen der er håb forude for folk med lidt mønt på kistebunden. For Singapore Airlines, som er officielt flyselskab for Nomas pop up-event, har adgang til et par håndfulde Noma-billetter. Sammen med Discovery Travel og rejseudviklingskonsulenten Torsten Hvas/ Sydney Foodie Explorer har flyselskabet således skruet en højgastronomisk Sydney- uge sammen med afgang fra København 11. marts og en Nomamiddag som rosinen i pølseenden:\n»Første gang, jeg besøgte Sydney, var maden ikke værd at skrive hjem om, men de senere år er restaurant-scenen blevet mere og mere spændende. Det vil jeg gerne give folk en chance for at opleve,« siger Torsten Hvas, som står for planlægning af den gastronomiske Sydneyudflugt.\nUgen starter med vinsmagning i Sydney, hvor både den nye generation af lokale naturproducenter som f.eks. Lucy Margaux Vineyards og de mere traditionelle australske full size-vine som Henschke er repræsenteret. Tirsdag står Luke Managan, som med en stribe restauranter under vesten og i sin tid også kronprinseparret Frederik og Marys bryllupsmiddag er en af Australien mest kendte kokke, for en frokost bygget op som en potpourri over det traditionelle australske køkken.\nSelvfølgelig skal den gastronomiske opdagelsesrejsende ikke snydes for et besøg på Sydneys mest kendte og præmierede restaurant »Tetsuya«, hvor Tetsuya Wakuda styrer det japansk-fransk-australske fusionskøkken.\nUgen slutter som sagt på Nomas popup-restaurant, som kommer til at befinde sig i Anadara-bygningen i Barangaroo-kvarteret ved Sydneys havnefront. Menuen er endnu ikke offentliggjort. Nomachefen, René Redzepi, har dog rejst i Australien på udkig efter originale råvarer og har på twitter udtrykt interesse for det gastronomiske potentiale i bl.a. krokodillefedt.\nPrisen for ugen inklusive flybillet på businessclass og hotel kommer formentlig til at ligge omkring 69.000 kroner. Billetterne formidles af discoverytravel.dk/\nNoma lukker og flytter midlertidigt til Australien\nNoma-dating i Tokyo


Køb Old Pulteney Flotilla 2008 | Pris og udtalelser hos Drinks&Co\nOld Pulteney Distillery er udvikkleren af Old Pulteney Flotilla 2008 (408,20kr), en whisky oprindeligt fra Skotland med 46 ° alkoholindhold. Drinks&Co brugere giver til Old Pulteney Flotilla 2008 3 5 poeng.\nBeskrivelse af Old Pulteney Flotilla 2008\nThe Pulteney Distillery er en malt whisky produktion og aldring facilitet i Pulteneytown området Wick, Caithness, i Highland området i Skotland. Destilleriet producerer den gamle Pulteney single malt whisky i flere år og har et besøgscenter på Huddart Street.\nBedømmelser af Old Pulteney Flotilla 2008\nDin bedømmelse af Old Pulteney Flotilla 2008:Sats Old Pulteney Flotilla 2008:\nCilius Andersen , Mar 19\nAnmeldelser af andre årgange af Old Pulteney Flotilla 20082000\nHvis du kunne lide Old Pulteney Flotilla 2008 , kan du også nyde ...\nHvis du ønsker at købe Old Pulteney Flotilla 2008, om Drinks&Co finde de bedste priser på Whisky Old Pulteney Distillery. Grib den til den bedste pris på Drinks&Co en 100% sikkerhed og fra alle enheder. Derudover har vi mere end 59.000 producter til salg, for noget er vi de førende selgere af vin, øl og destillater i Europa tilslutt jer til vores mere end 38.000 og nyd Drinks&Co


Vitaminer » Oplevelser, anmeldelser, udtalelser og klager\nHjem > Alle kategorier Vitaminer & Tilskud\nNogle mennesker har spisevaner med en bred vifte af vitaminer, der giver dem nok vitaminer fra deres daglige måltider, men det er normalt ikke tilfældet for de fleste. Føler du dig ofte syg, har du lavt humør eller mangler du energi på grund af vitaminmangel? Så er det en god idé at tage ekstra vitaminer for at give din krop den støtte, den har brug for. På denne side kan du se, hvilke virksomheder der sælger vitamintilskud til et sundere liv. Du kan også læse og gennemse udtalelser fra andre kunder, der har været i kontakt med virksomhederne. Ved at læse anmeldelser, erfaringer og klager fra andre kunder er det nemt at finde ud af, om du bør eller ikke bør købe hos en bestemt virksomhed.\nHvis anmeldelserne er overvejende positive, så ved du, at det er et godt firma at henvende sig til. Hvis der er flere negative anmeldelser og klager, så ved du, at det sandsynligvis er bedre at gå til en anden leverandør. Brug anmeldelser, erfaringer og klager til at finde den bedste leverandør af vitaminer, og du er velkommen til at skrive din egen anmeldelse.\nAlle Vitaminer & Tilskud firmaer (11)\nMere info om Vitaminer & Tilskud firmaer\nDin krop har brug for vitaminer for at fungere normalt. Vi får normalt de vitaminer, vi har brug for, fra den mad, vi spiser, men nogle gange kan det være nødvendigt med ekstra vitaminer, hvis vores kost er mangelfuld. Når du følger keto diæten, LCHF, paleo eller 5:2, for blot at nævne nogle af de mest populære diæter i dag, er det vigtigt at holde styr på, hvilke vitaminer du får og ikke får gennem din kost, fordi du udelader visse typer fødevarer. I dag findes der en lang række virksomheder, der tilbyder vitamin- og kosttilskud, så du kan følge den kost, der passer dig, og samtidig få alle de nødvendige næringsstoffer.\nDer findes 13 forskellige essentielle vitaminer, som normalt er opdelt i to kategorier. Vitaminer kan derfor være enten vandopløselige eller fedtopløselige.\nVandopløselige vitaminer henviser til vitaminer, der bogstaveligt talt opløses i vand. I praksis betyder det, at hvis man indtager for meget af de vandopløselige vitaminer, vil de opløses, og det overskydende indhold vil blive udskilt i urinen. Med andre ord er der ingen fare, hvis du ved et uheld indtager for meget af de vandopløselige vitaminer - din krop vil slippe af med dem på naturlig vis.\nMed fedtopløselige vitaminer er det dog vigtigere at sørge for, at du ikke indtager for meget, fordi de lagres i fedt i kroppen. Et overskud af fedtopløselige vitaminer kan føre til sundhedsproblemer - der er simpelthen for meget af det gode. Sørg derfor for at vide, hvilke vitaminer du har brug for, og hvilke der er fedtopløselige og vandopløselige, før du tager vitamintilskud.\nLæs om vitaminer fra de forskellige virksomheder\nDet kan være overvældende at vide, hvilke vitaminer du har brug for, og fra hvilket firma du vil bestille dem. Vi har samlet en oversigt over virksomheder, der tilbyder vitamintilskud og andre typer kosttilskud. Få hjælp til at vælge de rigtige vitaminer ved at læse kundeanmeldelser om de virksomheder, der tilbyder kosttilskud. Ved at finde et troværdigt firma, der kan hjælpe dig med det, du har brug for, kan du sikre dig, at du får nok næringsstoffer, samtidig med at du opretholder en sund livsstil og følger en kost, der passer til dig.


Privatkundechef til Merkur Aarhus - finansjob.dk\nPrivatkundechef til Merkur Aarhus\nHar du en veludviklet forretningsforståelse, og evner du at inspirere og få andre med på holdet?\nMerkur Andelskasse er et pengeinstitut med klare værdier og samfundsengagement, og vi søger netop nu en privatkundechef til en nyoprettet stilling i vores afdeling i Aarhus.\nI Merkur arbejder vi med et værdigrundlag, der er unikt for den danske banksektor. Omtanke for mennesker, natur og samfund er omdrejningspunktet for alt, hvad vi foretager os. Det gælder i forhold til hvilke opgaver, vi påtager os, hvordan vi møder kunder, og hvordan vi arbejder.\nAfdelingen ligger centralt i Aarhus og servicerer erhvervs- og privatkunder fra store dele af Jylland og Fyn. For at sikre en god og professionel håndtering af alle kunder har vi et tæt samarbejde med Merkurs backoffice- og stabsfunktioner. Vi sidder i et åbent kontor og har en uformel omgangstone.\nSom vores kommende privatkundechef bliver du leder for et lille team med tre kunderådgivere. Din vigtigste opgave er at lede og udvikle teamet, men det forventes også, at du deltager i den daglige drift og varetager egen kundeportefølje.\nI det daglige skal du sparre med afdelingsdirektøren omkring udvikling af afdelingen.\nDu vil komme til at fungere som stedfortræder for afdelingsdirektøren og skal i den forbindelse påtage dig ledelse af de seks erhvervsrådgivere i Merkurs erhvervscenter Aarhus.\nDu er en erfaren leder, der har vist, at du kan inspirere dine medarbejdere og eksekvere beslutninger\nDu har erfaring med rådgivning af privat- og mindre erhvervskunder. Særligt er det en fordel, hvis du har interesse for pensions- og investeringsrådgivning\nDu har gode formidlingsevner og kan møde kunder og kollegaer, hvor de er, uden at tilsidesætte Merkurs interesser\nDu evner at skabe struktur for dig selv og andre i en hverdag, der ikke altid kan planlægges\nDu møder udfordringer med godt humør og trives i en vi-kultur\nDu er nysgerrig på Merkurs værdier og har lyst til at sætte dig ind i vores særlige forretningsmodel\nHvis du kan se dig selv som privatkundechef i Merkur, så send din ansøgning til ansogning@merkur.dk\nSend den hurtigst muligt, da vi holder samtaler løbende. Ansøgningsfristen er den 7. januar 2018.\nHar du spørgsmål til stillingen, er du velkommen til at kontakte afdelingsdirektør i Aarhus Peter Wissing på telefon 62 65 67 50 eller 24 96 11 38.


Hvordan er reglerne for sommerdæk i Tyskland og Østrig? | Super Dæk Service\nSommerdæk i Tyskland\nI Tyskland er det påbudt ved lovkrav, at du har vinterdæk på frem til marts i vinterføre. Den tyske hovedregel er at man kører med vinterdæk "fra O til O" - fra Oktober til Ostern (påske), hvilket vil sige at du kører med sommerdæk derudover. Med andre ord, du kan faktisk godt beholde dine sommerdæk på hele året, hvis du satser på, at der ikke bliver is, sne og slud på vejene. Det vil praktisk sige, at du ikke kan beholde dine vinterdæk på hele året. Der er dog ikke fastsat nogle bestemte datoer.\nSommerdæk i Østrig\nI Østrig siger reglerne, at der er påbudt vinterdæk fra 1. november til 15. april, når der er vinterføre. Vinterføre vil sige sne, slud eller is. Så der er heller ikke i Østrig et lovkrav om, at du skal skifte til vinterdæk. Men kommer vinteren til Østrig (og det gør den), skal du skifte dine sommerdæk ud.


»Spindoktorerne er mere eller mindre prisgivet«\nRegeringen kan ikke undskylde de elendige meningsmålinger med dårlig kommunikation. Det er selve politikken, folk siger nej til. Sådan lød det fra bl.a. Poul Madsen og tidl. spindoktor Michael Ulvemann på Folkemødet på Bornholm.\nEt panel af mediefolk og garvede spinfolk var samlet på ydermolen i Allinge torsdag eftermiddag for blandt andet at fælde dom over den siddende regerings kommunikation. På et tidspunkt, hvor regeringen styrtbløder i meningsmålingerne. Er vi endda helt derude, hvor regeringen er så dårlig, at “journalisterne er ved at generobre magten?” lød overskriften på arrangementet.\nHenriette Kjær, tidligere konservativ minister, nu ansat i Ehrenberg Kommunikation, var med i debatten, hvor Ask Rostrup, DR, Michael Ulvemann, kommunikationsrådgiver, og Poul Madsen, chefredaktør på Ekstra Bladet, også deltog.\nLøjerne blev styret af Mikael Kamber – der snart igen kan ses på TV 2 – som med stort engagement overdøvede den blæst, der rev i mikrofonerne på havnen.\nPanelet var stort set enige om, at regeringen ikke har haft held med at iscenesætte sig selv, tværtimod har den været nem føde for journalisterne. Det er dog lykkedes regeringen én gang med en næsten vellykket godbidsstrategi ved lanceringen af skattereformen, hvor medierne fik små skiver af planen, og regeringen kunne styre rækkefølgen.\nRegeringens planer holder ikke\nSelv ordstyrer Mikael Kamber brød ud af sin neutrale rolle. Han konstaterede tørt, at regeringens opgradering af spinkorpset ikke har hjulpet:\n»Den nye regering er kendetegnet ved, at køreplanerne for spindoktoriet ikke holder. Hvad sker der nu, hvor regeringens planer ikke kommer i mål?«\nMen et vigtigt spørgsmål er, om det er politikken eller rådgivningen, der er problemet. Regeringen har selv peget på, at den skal være bedre til at kommunikere – ergo, det er ikke politikken, der skal justeres for at vinde vælgerne. De skal bare have det forklaret på en lidt anden måde.\nMichael Ulvemann var ikke bleg for at udfordre den forklaring:\n»Jeg skal passe på, hvad jeg siger, der er flere af spindoktorerne fra regeringen til stede her, kan jeg se. Men overordnet nej. Det handler mere om politikken,« sagde han – og eksemplificerede sin dom:\n»Det er katastrofalt at fremlægge en skattereform i juni. Spindoktorerne er mere eller mindre prisgivet.«\nEr du lamslået af respekt over spindoktorernes arbejde? lød det udfordrende fra Mikael Kamber.\n»Nej, det er jeg ikke. Det er lykkedes for regeringens spindoktorer at lægge Lars Løkke op i hængekøjen og sælge en skattereform i godbidder. Men det er ikke lykkedes at få Helle Thornings tirsdagspressemøder til at fungere. Helle Thorning virker helt fejlplaceret i den spejlsal. Der er masser at arbejde med for spindoktorerne.«\n»Det er et politisk problem. Ikke engang Michael Ulvemann kunne redde Helle Thorning!«\nHvad ville du gøre? Spørger Kamber Ulvemann – der parerer:\n»Der er lidt at arbejde med!«\n»Kommunikation handler om at forstærke noget, og hvis der ikke er noget at forstærke, så …«\nOg Ask Rostrup rundede af:\n»Man skal have et politisk projekt at arbejde med, hvis man vil have succes, og det synes der ikke at være.«\nRe: »Spindoktorerne er mere eller mindre prisgivet«\nNå, TV2FOX fortsætter sin hetz, nu også med Ask Rostrup. Men han passer også bedre på den kanal, så hvad med at skifte arbejdsplads og så tage sit "lykkehjul" med. Det vil passe fint ind i Mogensen og Kristiansen !\nSpindoktor skal stå for fem dages kursus i terrorjournalistik\nTo tidligere spindoktorer giver gode råd til Sheikh – læs dem her\nIngen Se- og Hør-indrømmelser fra sladderkongen\nSpindoktor: »Nogle journalister foretrækker skriftlige svar«


Beaulieu-sur-Mer - et smukt sted ved vandet | Cote d'Azur Guide\nBeaulieu-sur-Mer er en mellemstor, charmerende ferieby på Cote d’Azur. I luftlinje er afstanden til Nice mindre end to kilometer, mens der er en halv times kørsel i bil til Nice lufthavn.\nPå fransk betyder beaulieu ”et smukt sted”, og det passer perfekt på Beaulieu-sur-Mer. Tidligere blev byen besøgt af borgere fra overklassen, endda kongelige, og med sine mange flotte bygninger og grønne områder er byen fortsat præget af tidligere tiders velstand.\nFra byen er der tilmed flot udsigt til de høje bjerge inde i landet, og Beaulieu-sur-Mer er dermed ideel for de, som gerne vil have en forholdsvis stille ferie i flotte og stilfulde omgivelser. Vil man gerne have det hele med, så ligger det 3-stjernede The Originals Hotel Frisia tæt på både centrum, strandene, kasinoet og lystbådehavnen. Det får særdeles gode anmeldelser af gæsterne.\nStrandene i Beaulieu-sur-Mer\nBeaulieu-sur-Mer har flere strande at vælge imellem, men de to største er Plage des Fourmis (se billede ovenfor) i den sydlige del og Plage Petite Afrique i den nordlige del af byen.\nStrandene ligner på flere måder hinanden. Begge er dækket af groft sand, begge har en strandrestaurant og begge ligger lige ved siden af en lystbådehavn. Der er muligheder for at leje solsenge, men også masser af plads til de, som blot vil lægge sig i sandet.\nPå den sydlige strand er der mulighed for at få at prøve kræfter med diverse vandsportsaktiviteter.\nDer er mange gode restauranter i Beaulieu-sur-Mer. En af de absolut bedste er Michelin-restauranten La Table du Royal i den sydlige del af byen. Udsøgt mad, men en 3-retters menu ligger også på omkring 75 Euro uden drikkevarer.\nTil frokost kan L’Atelier D’Emile anbefales. En dejlig restaurant lige ved den store lystbådehavn i den nordlige del af byen. Fokus er på middelhavsmad, også for vegetarer og veganere. Nattelivet er stille, men enkelte caféer (og kasinoet) har længe åbent.\nDen største attraktion i Beaulieu-sur-Mer er Villa Kérylos (billede ovenfor). Det var arkæologen Théodore Reinach, der byggede denne store, ekstravagante villa i starten af 1900-tallet. Byggestilen er klassisk Belle Époque, men det overdådige interiør er inspireret af oldtidens Grækenland med marmorsøjler, mosaikker, fresker og nøje reproducerede møbler.\nMed toget er det enkelt at udforske de omkringliggende byer. Rivieraens hovedstad, Nice, ligger to stop væk, og i den anden retning er der kun ét stop til Eze-sur-Mer. Herfra er det muligt at vandre op til den historiske landsby Eze. En virkelig dejlig udflugt.


Uncategorized – Page 6 – Niels-Erik Hansen\nBemærk venligst at vi har fået nyt telefonnummer.\nFremover kan kontoret kontaktes på 60126942.\nAuthor adminPosted on March 31, 2015 March 31, 2015 Categories Uncategorized\nTvangsudsendelser til Afghanistan\nArtikel i Information d. 19. Marts\nAuthor adminPosted on March 19, 2015 March 19, 2015 Categories UncategorizedTags News\nKovending i sag om afghansk konvertit kan få konsekvenser\nArtikel i Kristeligt Dagblad d. 11/3-2015\nAuthor adminPosted on March 11, 2015 March 19, 2015 Categories UncategorizedTags News\nJustitsministeriet har vildledt offentligheden\nBerlingske d. 8/2-2015\nAuthor adminPosted on February 8, 2015 March 19, 2015 Categories UncategorizedTags News\nKan man sende afghanere hjem?\nTale lørdag d. 17 januar 2015 (Nytorv København – Bedsteforældre for asyl)\nJeg var til generalforsamling i andelsboligforeningen, og det store emne på dagsordenen var et forslag om opsætning af altaner. Det er et alt eller intet forslag, fordi kommunen kun vil støtte, hvis alle i bygningen får altaner. Derfor kom der mange gode argumenter på bordet; beboere kan nyde lys og luft på altanen, og lejlighederne vil blive mere salgbare. Beboerne i stuelejlighederne blev lidt knotne, de kunne jo godt regne ud, at deres velfærd ikke vil blive forøget og deres lejligheder ikke vil blive mere salgbare – tværtimod de vil blive mørkere. Nogen mente derfor, at stuelejlighederne burde få eller anden form for kompensation. Men hvad med dem på første sal? De får en altan men også skygge fra dem ovenpå.\nOg så begik jeg en dumhed. Jeg sagde, at jeg syntes, at vi skulle tænke på, at der var nogen, der måske ikke ville have råd til at bo i lejligheden fremover, fordi det ville komme til at koste 400-500 kr. mere om måneden, når man har altan. Og måske skulle man også have solidaritet med dem, der bor i stueetagen, og derfor undlade at opsætte altaner.\nDet skulle jeg aldrig have sagt, det afstedkom nogle meget stærke reaktioner. Jeg bed især mærke i en pige, der rejste sig op og sagde, at hun syntes at dem, der boede nede i stuen skulle udvise solidaritet med os andre! Det er godt nok en alternativ udgave af begrebet ”solidaritet” i forhold til min begrebsverden.\nSå begyndte det at dæmre for mig. Det er jo præcis det problem vi står over for her i Danmark. Der er naturligvis nogle hårdkogte fremmedhadere, men det er slet ikke dem, der er vores største problem. Det virkelig problem er den voksende gruppe, der tænker på deres egen velfærd og ikke på at vise solidaritet over for mennesker i nød. Det er ikke fordi de har noget imod dem nede i stuen, det er ikke fordi de har noget imod dem i Syrien, men deres egen velfærd går forud. Det er faktisk de syriske og afghanske flygtninge, der bør vise solidaritet med dem, så de kan blive ved med at have det godt i deres lille smørhul. Problemet er, at vi har udviklet os til velfærdschauvinister. ”Vi kan ikke være bistandskontor for hele verden” siger man. Men det er heller ikke det, vi taler om. Vi taler om mennesker, blandt andet afghanske flygtninge, der flygter fra nød, krig og menneskerettighedskrænkelser.\nOg hvordan går det med ”velfærdstaten” Afghanistan? Hvordan har den det med at støtte sine borgere og sikre dem alle disse dejlige rettigheder, som vi har i Danmark? Pension – har de vist ikke. Skolegang – er måske mere udbredt. Det virkelige problem er overholdelsen af menneskerettighederne. FN’s flygtninge højkommissariat UNHCR udfærdiger løbende opgørelser over situationen i forskellige lande. Den seneste opgørelse om Afghanistan i 2013 opregner en række grupper, som har sikkerhedsproblemer og dermed beskyttelsesbehov. På listen er offentligt ansatte, som risikerer angreb fra Taliban, menneskerettighedsaktivister, folk der står frem i det offentlige, kvinder i det offentlige rum, journalister, mænd og drenge i kampdygtig alder, som risikerer at blive tvangshvervet til Taliban eller regeringen. Folk, der er mistænkt for at være i ledtog med Taliban, risikerer at blive tilfangetaget og udsat for overgreb af regeringen. På listen er også mennesker, der tilhører mindretalsreligioner, eller dem der handler i strid med Sharia-lovgivning, dem der forlader sin religion eller konverterer. Kvinder risikerer kønsbaseret vold og skadelige traditionelle praksisser. Desuden børn, homoseksuelle, folk der risikerer trafficking – især kvinder. Etniske minoriteter, dem der befinder sig i andres område og dem, der er indviklet i blodfejder. Og listen er endnu længere. UNHCR har altså fortalt verden, at der er en lang række af grupper i risiko for så alvorlige overgreb, at de har brug for beskyttelse i et land uden for Afghanistan. Det var situationen i 2013, og sådan er det sådan set stadigvæk. Der er ikke senere ændret på de guidelines som UNHCH lavede i 2013.\nMen UNHCR opstiller dog en ”kattelem”. De siger at det er muligt, at nogle af de mennesker, der er risikerer forfølgelse, der hvor de kommer fra, kan tage ophold i Kabul.\nHer i Danmark kan vi altså vurdere hvad risikoen er for at sende flygtninge til Kabul i stedet for der, hvor de kommer fra. Men i stedet tager Flygtningenævnet i dag stilling til om afghanske flygtning er i risiko for konkret og individuel forfølgelse og kommer ofte frem til, at det er de slet ikke.\nI de fleste sager tror de ikke på flygtningen; det er et troværdighedsspørgsmål. Og ellers ligger der en underliggende forståelse af, at situationen er blevet bedre. Afghanistan har afholdt valg, og de er ikke ved at rive hovederne af hinanden – i hvert fald ikke lige nu. Så mon ikke det er ved at være tid til at sende folk hjem? Det gør vi så i stor stil. Man har samlet adskillige afviste asylansøgere i Ellebæk fængslet, chartret et helt fly og sendt afghanske flygtning afsted næsten som en turistrejse. De skal ikke komme her og søge asyl – det er slut.\nEr det så helt slut? Nej, vi kæmper jo stadig med det yderste af neglene. En af de sager, jeg indbragte for FN’s torturkonventionskomite endte med at torturkomiteen i 2013 afgjorde, at Danmark havde overtrådt torturkonventionen ved at sende en afghansk asylansøger tilbage til Afghanistan. Det er jo ikke så godt. Jeg fik et brev fra Flygtningenævnet om, at jeg kunne invitere min klient herop igen. Det var da venligt af dem, men det skulle de nok have tænkt på, inden de sendte ham ud. Nu hvor han havde lov til at komme tilbage til Danmark, stod jeg med det problem, at jeg ikke anede, hvor manden var. Det lykkedes heldigvis journalisten Simi Jan fra TV2 at rejse til Afghanistan og finde ham, han kom herop igen, og han har i dag fået asyl. Det er et lille lyspunkt i en grum og mørk historie. Man kunne have håbet, at denne her sag gav anledning til, at man gjorde sig nogle overvejelser omkring det formålstjenlige ved at fortsætte eksprestoget ud af Danmark. Det har det ikke; toget fortsætter i samme fart.\nFor ikke så længe siden sad Mustapha og hans bror i Ellebæk fængsel og ventede også på at blive sendt ud. Mustapha er under 18 år, altså mindreårig. Man satte ham ind i Ellebæk, og vi fik af vide at han skulle sidde alene sammen med sin bror. Det kunne han ikke komme til; i stedet sad han sammen med tre voksne i en celle, hvor de måtte sove på en madras på gulvet, på vej ud af Danmark; en forfærdelig situation at være sat i. Så fandt man på at løse problemet ved at flytte ham til den lukkede institution Sønderbro for kriminelle unge. Det er jo fuldstændigt uværdigt at udsætte mindreårige for den slags. Politiet er så forhippet på at få dem sat op i den flyver, at alle midler tages i brug. Det endte med, at ”ballade” i lufthavnen stoppede udvisningen, og drengene blev kørt tilbage igen. Heldigvis, for der var allerede søgt om en ny opholdstilladelse, og det havde politiet overset. Udlændingestyrelsen meddelte, at Mustapha og hans bror havde lov til at være her mens de nye ansøgninger bliver behandlet. Begge drenge kom heldigvis af ”toget”, men dette eksempel viser, at systemet langt fra ufejlbarligt, og det er det grundlæggende problem.\nDen danske udlændingelov er bygget op på den præmis, at Flygtningenævnet er ufejlbarligt. Man kan ikke klage over de afgørelser Flygtningenævnet træffer – hverken hos domstolene eller ombudsmanden. Flygtningenævnet anses for ufejlbarligt, og derfor skal deres afgørelser ikke kunne prøves andre steder. Problemet er, at sagen ved FN’s torturkomite viser, at Flygtningenævnet kan tage fejl; og at der i sagen med drengene sker fejl hos politiet. De skulle have haft lov til at være her, mens deres sag bliver behandlet.\nDerfor er det vigtigt, at vi tager den store diskussion, om hvordan vi modtager flygtninge og indvandrere, og at vi også diskuterer lovgivningen. Der er problemer med den eksisterende lovgivning og den lovgivning må vi forbedre. Det gør vi ikke i dag – vi er i gang med at forringe den. Jeg håber, at I, der står her i dag, både i de nære, på arbejdspladsen og i andelsboligforeningen, men også i det offentlige i fora på avishjemmesider og andre steder, vil tage diskussionen, om de regler, vi har i dag, er de rigtige. Om den retssikkerhed, vi giver til asylansøgerne, er den rigtige. Mit svar er, at det er det ikke. Der findes adskillige eksempler på fejl i sager, hvor afghanske asylansøgerne er sendt- eller forsøgt sendt ud af landet. Afghanistan er ikke et sikkert land. Det er fortsat et sted, hvor vi er nødt til at yde beskyttelse for dem, der kommer her og beder om hjælp. Derfor håber jeg, at I vil argumenter for den rigtige solidaritet.\nAuthor adminPosted on January 19, 2015 March 19, 2015 Categories UncategorizedTags News\nAdvokat: Stigning i asylansøgere fra Eritrea er ’en normalisering’\nArtikel i Information d. 18 august, 2014\nDer er intet spektakulært ved, at så mange eritreere nu søger asyl i Danmark, mener en dansk asyladvokat. Vi er snarere begyndt at komme på omgangshøjde med resten af EU. I Sverige har man siden årsskiftet givet ophold til stort set alle flygtninge fra Eritrea\nLæs hele artiklen på Informations hjemmeside, her\nAuthor adminPosted on August 20, 2014 August 20, 2014 Categories UncategorizedTags News\nDanmark snyder på asylvægten\nDanmark snyder på asylvægten – kommentar i Information d. 28/6 2014\nDanmark har gjort det så svært for flygtninge at få asyl, at de i stigende grad undgår at søge asyl her. Og det er nok det, der var meningen med den stramme danske kurs.\nLæs hele artiklen på Informations hjemmeside her\nAuthor adminPosted on June 28, 2014 August 20, 2014 Categories UncategorizedTags News\nSe artikel i Information, d. 6 maj, 2014\nAuthor adminPosted on May 21, 2014 Categories UncategorizedTags News\nFlygtningenævnet undergraver asylansøgeres klagemuligheder hos FN\nSe artikel i Information, d. 25. april, 2014\nKonvertit får asyl efter knivoverfald på asylcenter\nFlygtningenævnet har den 12. maj givet asyl til konvertit, med delvis begrundelse i det overfald, han var udsat for på Asylcenter Avnstrup.\nSe artikel i Politikken, tirsdag d. 13 maj, 2014\nSe også tidligere artikler her, her og her\nAuthor adminPosted on May 21, 2014 May 21, 2014 Categories UncategorizedTags News


Test & anmeldelse Uniroyal RainExpert 3 SUV dæk\nUniroyal RainExpert 3 SUV dæktests, vurderinger og anmeldelser. Find alle dæktests, vurderinger og anmeldelser på rezulteo, dæk, priser og forhandlere.\nStartside > Uniroyal dæk > RainExpert 3 SUV dæk > Tests, vurderinger, anmeldelser\nfra 689 kr(in 205 70 R15 96H)\nDæktests, vurderinger og anmeldelser på Uniroyal RainExpert 3 SUV\nTests, forsøg og ekspertvurderinger af dækket Uniroyal RainExpert 3 SUV. rezulteo, guiden til at købe dæk, refererer og sammenholder tests fra adskillige forskellige kilder fra hele Europa. rezulteo tilbyder dig opsummerende og relevant information, så du kan træffe det bedste valg af dæk. Se test-regler for test-dæk\nPræstationer for Uniroyal RainExpert 3 SUV\nDe har testet Uniroyal RainExpert 3 SUV


Det nære fylder altid mere end det fjerne i kommunerne • POV\nJens Kloppenborg\t 10.11.2021\nKOMMUNALVALG 2021 // DEBAT – Der er mange lokale dagsordner i spil i forbindelse med kommunalvalget, og naturligvis er der også de store spørgsmål af principiel og global betydning. POV har udplukket en række opstillede politikere med forskellig partifarve rundt om i landet, for at få nogle klare udmeldinger om noget, der har stor aktuel betydning for os allesammen, nemlig KLIMA. Her er turen kommet til Jens Kloppenborg, der er opstillet for Venstre i Rudersdal.\nKlima ligger ifølge mange meningsmålinger på en delt førsteplads, når det kommer til vælgernes prioritering af emner, der vil være udslagsgivende for, hvad de stemmer.\nDette er måske, måske ikke helt korrekt, når det kommer til landspolitik. Men det er så afgjort ikke det, der flytter så mange stemmer herude lokalt, at det gør sig fortjent til en førsteplads.\nDette her skrives ikke på nogen måde for at nedgøre klimaindsatsen, eller fordi jeg ikke mener, at der skal laves store tiltag for at nedbringe vort CO2-udslip. Men befolkningen har nogle behov, der skal dækkes, og disse behov har det med at ændre sig, alt efter om vi befinder os i en høj- eller lavkonjunktur.\n70 procents-målsætningen er mere end bare ambitiøs, den er også som teknologien er i dag, ikke umiddelbart realistisk\nVi ved fra undersøgeler, hvordan udspørgeren gerne vil tage sig godt ud. Det gør man så afgjort ikke ved at træde ud af normen, og hvad er bedre end kampen for vores fælles klima?\nIngen tvivl om, at vi ved dette kommunevalg er blevet væsentligt mere bevidste om vort klima, og det er godt. Vi vil have bedre opladningsmuligheder for dem, der har købt elbiler. Det er også mere bekvemt, når man nu har købt sig en flot ny elbil uden afgift, at der også er mulighed for at få strøm på kareten.\nJens Kloppenborg er opstillet for Venstre i Rudersdal. Privatfoto\nVi er også igen blevet mere bevidste om vort spildevand, at vi får kildesorteret affaldet og at kommunen eksempelvis indkøber elbiler til ældreplejen i stedet for de små mikrobiler på benzin.\nAlt sammen noget der naturligvis er med til at levere et bedre klimaregnskab i de enkelte kommuner, og det er vel egentlig også nogle lavthængende frugter, som ingen kan have meget imod.\nMen når alt kommer til alt, så er det ikke Greta Thunberg, der fylder så meget i den kommunale valgkamp, som jeg ser den i min kommune. Og det er ikke fordi borgerne ikke ønsker en grøn kommune og bæredygtige løsninger, men derimod fordi det nære altid fylder mere end det fjerne i kommunerne.\nØnsker syn for sagen først\nAbstraktionerne har nemmere ved at udfolde sig, når det er landspolitik, end når det bliver lokalt og konkret. Lokalt skal vi finde holdbare og pragmatiske løsninger på stort set alt. I en kommune (Københavns kommune naturligvis undtaget.) ville man sjældent vedtage hensigtserklæringer uden reel mulighed for at gennemføre dem.\n70 procents-målsætningen er mere end bare ambitiøs, den er også som teknologien er i dag, ikke umiddelbart realistisk. Målsætningen er vel som at kaste sig ud fra femmetervippen, alt imens poolmanden står og fylder svømmebassinnet op med vand. Man håber bare på ekstremt mere tryk på vandslangen, inden kroppen rammer bunden af bassinet.\nKort sagt, det borgernære, det som får hverdagen til at glide, og gør at vi alle er mere eller mindre tilfredse\nSagt med andre ord – ude i kommunerne vil vi have syn for sagen, før vi kaster os ud i den slags store armbevægelser. Vi møder borgerne dagligt, der sørger for, at den førte politik kommer i øjenhøjde, at tiltag er realistiske og ikke har den sociale slagsside, som især venstrefløjen holder flotte skåltaler over, men som de altid glemmer, når deres klimaafgifter rammer borgerne.\nDet, der har borgerne ude i kommunerens udelte opmærksomhed, er, om deres børn får en god undervisning, om der er trivsel i klassen, om de har mulighed for at dyrke deres fritidsaktiviteter, om halfaciliteterne i kommunen dækker de behov, der er, om lokalplanerne overholdes og hullerne i vejene bliver lappet. Kort sagt, det borgernære, det som får hverdagen til at glide, og gør at vi alle er mere eller mindre tilfredse.\nNår vi så alligevel udfylder rubrikken med klima som vores topprioritet, så skyldes det jo, at vi er ordentlige mennesker, der ikke vil udskammes med et ”shame on you” fra en svensk teenager.\nVi vil ikke udskammes som dem, der får kloden til at ligne en trykkoger. Men hverdagen skal også hænge sammen, så når klimaet har fået sin høje prioritet, så er det også tid til at gå til skole-hjemsamtaler, nærlæse teknisk forvaltnings brev om det kommende høje byggeri på den anden side af gaden og fritidsforvaltningens besked om, at hallen er lukket frem til marts, på grund af et utæt tag, der skulle have været udbedret for mange år siden.\nTirsdag 8. november: Peter Duetoft, opstillet for Socialdemokratiet i Hjørring. Læs indlægget her.\nJens Kloppenborg er kandidat for Venstre til kommunalbestyrelsen Rudersdal. Han er uddannet journalist ved Danmarks Journalisthøjskole i Aarhus og har været reporter, programmedarbejder, debatvært og redaktør ved Danmarks Radio i Aarhus og i København. Politisk har han en fortid som medlem af Aarhus byråd tilbage i 90érne. Senere har han været rådgiver for flere Venstreministre og en periode var han pressechef for Venstre på Christiansborg. Da Søren Pind var borgmester i København, var han i et par år Informationschef for hans forvaltning og rådgiver for Søren Pind. Jens Kloppenborg er også folketingskandidat i Østjyllands Storkreds.


Gardena hjulbørster 403020 med PrisMatch\nHjem / Robotplæneklippere og tilbehør / Gardena hjulbørster 403020\nVarenummer (SKU): 31595 Kategori: Robotplæneklippere og tilbehør\nDet kan være besværligt for din SILENO city robotplæneklipper at slå græsset, især i våde forhold. Men med disse Gardena hjulbørster 403020 kan enhedens hjul holdes fri for græs og skidt. … læs mere her\nGardena hjulbørster 403020 Varefakta\nNavn: Gardena hjulbørster 403020\nMange leder efter den billigste Gardena hjulbørster 403020 på nettet, og de ender oftest ud med at finde tilbud her: gå til shop\nKøb Gardena hjulbørster 403020 for kun kr. 229.00 allerede i dag, så sendes den direkte hjem til dig.\nGardena hjulbørster 403020 til dit hjem\nGardena hjulbørster 403020 findes stadig i Top-10 eller tæt på i den populære kategori Robotplæneklippere og tilbehør. Vidste du, at du også får lovpligtige 14 dages returret med når du køber din vare. Det overrasker ikke nogen, at der er mange der køber Gardena hjulbørster 403020 ved den velkendte shop Elgiganten, der virkelig har samlet toppen af de mest populære varer. Vi har håndplukket varerne og blandt dem finder mange det de leder efter, og der er det oplagte valg produktet er på siden. Ved at købe dine varer i en webshop er varerne billigere- når webshoppen sparer de penge som en almindelig butik bruger, så kommer det dig til gode.\nGardena hjulbørster 403020 kun kr. 229.00\nNår webshops leverer dine produkter, begunstiges du af bedre rettigheder, som ikke er en selvfølge i fysiske butikker. Varer som er købt i en dansk webshop, skal have returret i 14 dage. når dine varer købes i en shop, og du kan finde webshops der giver mere end standard returretten og giver meget længere returtid. Når webshops har hele deres varekatalog liggende online, kan du se hele udvalget, som gør det let at sammenligne priser, i de mange webshops der er på det danske marked. Din sammenligning kan du rent faktisk lave fra mobilen eller en tablet uden brug af en computer. En af de store fordele når du handler online, er du slipper for, at bære alle varerne fra butikkens hylder hele vejen gennem butikken og hjem til dig selv. Et fragtfirma som f.eks. Postnord eller GLS sender varerne til din adresse, medmindre du vælger at få dem sendt til din arbejdsadresse, så du kan frit vælge den løsning, der er bedst for dig. Det med at stå i kø i en butik er efterhånden ret gammeldags, når du køber online så det er direkte til kassen, når du er færdig med at handle, så undgår du skrigende unger, der plager deres forældre om slik og søde sager.\n95 reviews for Gardena hjulbørster 403020\nVær den første til at anmelde “Gardena hjulbørster 403020” Annuller svar